Legal Document

Category: 387

Text:
109. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 43/3/2096 της 24/31 Δεκ. 1990 (ΦΕΚ Β' 837) Ανακαθορισμός του ύψους των εισφορών και των συνταξιοδοτικών παροχών του Ειδικού Λογαριασμού Προσθέτων Παροχών του ΤΣΜΕΔΕ. 1.α)Το οριζόμενο από τις διατάξεις του εδάφ. α' της παρ. Ι του άρθρ. 34 του Νόμ. 915/79 (Α' 103) ποσοστό εισφοράς που καταβάλλεται από τους ελεύθερους επαγγελματίες και τους εμμίσθους ασφαλισμένους του Ειδικού Λογαριασμού Προσθέτων Παροχών (ΕΛΠΠ) του ΤΣΜΕΔΕ, όπως έχει τροποποιηθεί και ισχύει, αυξάνεται σε 4ο/ο από 1.1.1991 και σε 5ο/ο από 1.7.1991. β)Από 1.1.1991 επιβάλλεται εισφορά 1ο/ο επί των αυτών αποδοχών εις βάρος των ασφαλισμένων του ΕΛΠΠ υπέρ του Λ/σμού εφάπαξ βοηθήματος. 2.Η οριζόμενη από τις διατάξεις του εδάφ. γ' της παρ. Ι του άρθρ. 34 του Νομ. 915/79 (103 Α') εργοδοτική εισφορά αναπροσαρμόζεται από 1.10.1990 και 1.7.1991 σύμφωνα με τις διατάξεις των εδαφ. α' και β' της παρ. Ι του άρθρ. 25 του Νόμ. 1902/90 (138 Α'). 3.Το οριζόμενο από τις διατάξεις των εδάφ. β' και γ' της παρ. Ι του άρθρ. 4 του Κανονισμού Παροχών του ΕΛΠΠ (Α.Υ.Κ.Α. 43/3/715/8.4.81) ποσοστό 4ο/ο για την εξαγορά αναγνωριζομένου χρόνου αυξάνεται σε 5ο/ο από 1.1.1991). 4.Η μηνιαία πρόσθετη σύνταξη που προβλέπεται από τις διατάξεις του εδάφ. α' της παρ. Ι του άρθρ. 5 του Κανονισμού Παροχών του ΕΛΠΠ του ΤΣΜΕΔΕ, όπως αυτή διαμορφώθηκε μετά και την Φ.43/478/21.3.1990 τελευταία απόφασή μας αυξάνεται κατά ποσοστό 24ο/ο εκ του οποίου 10ο/ο θα καταβληθεί από 1.1.1991 και 14ο/ο από 1.7.1991.